<classify> Timu hiyo ambayo inafundishwa na kocha wa muda mrefu, Abdallah Kibade ilifungwa kwa penalti 4-3 na wenyeji Ethiopia baada ya timu hizo kutoka sare ya kufungana bao 1-1 katika dakika 90 za kawaida.Awali, Kilimanjaro Stars ilipata bao la kuongoza kupitia kwa John Bocco Adebayor katika dakika ya 25 kabla ya Ethiopia kusawazisha katika dakika ya 57 kwa bao la penalti lililofungwa na Panom Gathouch baada ya Mohamed Nasser kutendewa madhambi na Shomari Kapombe.Beki Kapombe na Jonas Mkude walikosa penalti zao kwa Kili Stars huku Himid Mao, Bocco na Hassan Kessy. Akizungumza baada ya mchezo huo juzi, Kibadeni alimlalamikia mwamuzi kuwa aliinyonga Kilimanjaro Stars kwa kuwapa wenye penalti.Wakati huohuo, timu ya Sudan jana ilifuzu kwa hatua ya nusu fainali baada ya kuichapa Sudan ya Kusini kwa penalti katika mchezo wa robo fainali.  <topic>: MICHEZO 